La delegació d'Igualtat de l'Ajuntament de Sagunt obri el termini per a sol·licitar subvencions fins al 26 de maig
02 de maig 2022

![](/media/c3vptry0/c_1.jpg?width=850&height=566.9886363636364)

L'Àrea d'Igualtat de l'Ajuntament de Sagunt ha obert el termini per a la presentació de sol·licituds per a subvencions en concurrència competitiva destinades a activitats que fomenten la igualtat entre dones i hòmens i la prevenció de la violència de gènere. Concretament, l'Ajuntament destinarà 15.000 euros per a estes ajudes. La convocatòria ha sigut publicada el 28 d'abril en el BOP, per la qual cosa les entitats interessades a sol·licitar la subvenció podran fer-ho fins al dijous 26 de maig de 2022.

Amb esta iniciativa, entre altres, l'Ajuntament continua donant suport a la labor de les associacions de dones que treballen per la igualtat de gènere en el municipi, oferint suport econòmic als seus programes i activitats. Així mateix, a través d'esta ajuda es pretén recolzar a una altre tipus d'associacions que, fins i tot no sent exclusivament de dones, presenten projectes en matèria d'igualtat.

![](/media/sqdizncy/c_dariomoreno.jpg?width=400&height=267&mode=max)

L'alcalde de Sagunt i regidor d'Igualtat, Darío Moreno, ha destacat que esta és una convocatòria «**oberta a la innovació i a noves maneres de poder continuar construint una societat millor entre tots i totes. Per això fem esta crida a qualsevol associació, entitat o grup de persones que vulguen dur a terme activitats en este àmbit, ens presenten el seu projecte per a poder valorar-lo, i així des de les institucions poder secundar-lo**».

En este sentit, Moreno ha conclòs que l'objectiu d'esta convocatòria és «**que entre tots i totes, des de cada racó de la ciutat, construïm una societat millor i una societat més igualitària**».

L'ordenança que regula la convocatòria es pot consultar en la pàgina web municipal, en l'apartat de ‘subvencions’, on trobaran la sol·licitud i els requisits a aportar, o bé a través del següent enllaç: [https://aytosagunto.es/sede/es/subvenciones-becas-y-premios/](https://aytosagunto.es/sede/es/subvenciones-becas-y-premios/)

Podran sol·licitar la subvenció aquelles associacions sense ànim de lucre, inscrites en el registre municipal d'Associacions de l'Ajuntament de Sagunt amb anterioritat a la finalització del termini de presentació d'instàncies, tindre les dades actualitzades en els registres corresponents.

Les persones interessades podran consultar més informació en el següent enllaç: [https://sagunt.sedipualba.es/tablondeanuncios/](https://sagunt.sedipualba.es/tablondeanuncios/)

*   [](http://www.facebook.com/sharer.php?u=https://aytosagunto.es/va/actualitat/la-delegació-d-igualtat-de-l-ajuntament-de-sagunt-obri-el-termini-per-a-sol-licitar-subvencions-fins-al-26-de-maig/ "Facebook")
*   [](http://twitter.com/share?url=https://aytosagunto.es/va/actualitat/la-delegació-d-igualtat-de-l-ajuntament-de-sagunt-obri-el-termini-per-a-sol-licitar-subvencions-fins-al-26-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegació-d-igualtat-de-l-ajuntament-de-sagunt-obri-el-termini-per-a-sol-licitar-subvencions-fins-al-26-de-maig/ "Linked In")
*   [](mailto:?body=https://aytosagunto.es/va/actualitat/la-delegació-d-igualtat-de-l-ajuntament-de-sagunt-obri-el-termini-per-a-sol-licitar-subvencions-fins-al-26-de-maig/)